text: Продават училища в сайт за обяви - Вестник Утро
  Продават училища в сайт за обяви
  България | От: БЛИЦ | 24 септември 2015, 07:34 | коментара
  Бивши училища си търсят нови стопани с обяви в интернет, показва справка в пазара за недвижими имоти. Сградите се продават дори в един от най-известните български сайтове за обяви, наред с употребявани перални или маратонки с неулучен номер. Училища има за всеки джоб, най-евтините започват от 9-10 хиляди евро.Собствениците им пък ги промотират с това, че могат да се ползват за старчески домове или цехове за шивачки, пише "Монитор". Така някогашното школо "Христо Ботев" във видинското село Старопатица се намира на около 40 километра от областния център и "Дунав мост - 2", на 10 км от Кула и на 20 км от сръбската граница при Връшка чука. Сградата била строена за училище през 1940 г., през 1970 г. към нея добавили и работилница. След 1989 г. учениците постепенно започнали да изчезват и през 1997 г. със заповед на тогавашния просветен министър Иван Лалов началното училище е закрито.